Drevo je tišina, beseda je ptica, človek je uho
2025-05-29 19:00 (Europe/Paris) | Maribor center / Vetrinjski dvor
Veliko večerno pesniško branje 28. festivala Slovenski dnevi knjige v Mariboru
Na tem 𝐩𝐨𝐬𝐞𝐛𝐧𝐞𝐦 𝐩𝐞𝐬𝐧𝐢š𝐤𝐞𝐦 𝐯𝐞č𝐞𝐫𝐮 se bomo potopili v svet narave skozi sodobno slovensko liriko z vrhunskimi pesniki in pesnicami.
Nastopili bodo:

𝐂𝐯𝐞𝐭𝐤𝐚 𝐋𝐢𝐩𝐮š, mednarodno priznana avstrijska pesnica slovenskega porekla, ki bo brala svoje pesmi.
𝐉𝐮𝐫𝐢𝐣 𝐇𝐮𝐝𝐨𝐥𝐢𝐧, pesnik, pisatelj in kritik bo predstavil pesmi iz svoje nove zbirke 𝑀𝑒𝑑𝑖𝑡𝑒𝑟𝑎𝑛𝑠𝑘𝑖 𝑣𝑟𝑡.
𝐌𝐢𝐫𝐢𝐚𝐦 𝐃𝐫𝐞𝐯, pesnica, pisateljica in kritičarka, bo brala iz zbirke 𝑍𝑑𝑟𝑎𝑣𝑙𝑗𝑒𝑛𝑗𝑒 𝑝𝑟𝑒𝑑𝑛𝑖𝑘𝑜𝑣, nominirane za Veronikino nagrado.
𝐃𝐞𝐧𝐢𝐬 Š𝐤𝐨𝐟𝐢č, pesnik in literarni kritik, dobitnik Cankarjeve in Veronikine nagrade, bo predstavil odlomke iz zbirke 𝑇𝑢𝑠𝑘𝑢𝑙𝑢𝑚.

Za glasbeno spremljavo bo poskrbel 𝐌𝐚𝐫𝐤𝐨 𝐆𝐫𝐨𝐛𝐥𝐞𝐫. Pesniško branje bo povezovala 𝐀𝐣𝐝𝐚 𝐒𝐭𝐫𝐚𝐣𝐧𝐚𝐫.

Povezava do originalnega članka

Gambija
2025-05-29 19:00 - 22:00 | Maribor center / Večnamenska dvorana
Gambija je najmanjša afriška država, dežela revnih, vendar prijaznih, srčnih in srečnih ljudi. Izjemno izkušnjo, ki je bila odlična kombinacija potovanja, življenja med domačini in dobrih občutkov bosta z nami delila Polona Marolt in Miro Dobnik.

Povezava do originalnega članka

Mesec mode v muzeju - modna revija & 80's party
2025-05-29 20:00 | Maribor center / Pokrajinski muzej Maribor, Grajska ulica 2, 2000 Maribor
Zaključni dogodek Meseca mode v muzeju 2025: Moda in glasba
Dogodek Moda in glasba bo vrhunec letošnjega Meseca mode v muzeju 2025 Pokrajinskega muzeja Maribor. Modna revija z glasbenimi gosti bo predstavila kolekcije uveljavljenih slovenskih modnih oblikovalcev, ki ustvarjajo tudi za domačo glasbeno sceno.
V duhu prepleta mode in glasbe bo poudarjena njuna vzajemna inspiracija – moda kot odsev zvoka, in glasba kot gonilo stila. Na modni pisti se bodo predstavili Anja Medle, Aemona, Timotej Bistan, Urša Drofenik, Patricia Pie in Miricota.
Večer bo dopolnjen z glasbenimi nastopi priljubljenih izvajalk: Nuše Derenda, Bilbi, Urške Edine, Ani Frece in Flore Eme Lotrič. Po modni reviji, ob 21.00, sledi zabava na grajskem dvorišču v stilu 80. let 20. stoletja – 80s PARTY, ki bo s plesnimi ritmi in retro vzdušjem sklenila letošnji modni cikel v muzeju.

Povezava do originalnega članka

Dnevi knjige v Mariboru - petek (8. dan)
2025-05-30 10:00 - 20:00 | maribor Slovenija
10.00–18.00, GRAJSKI TRG
LE KORAK DO KNJIGE: KNJIŽNI SEJEM
Sodelujejo: Založba Litera, Založba Pivec, KUD Sodobnost International, Beletrina, Založba /*cf., KUD Zrakogled, Družina, Mohorjeva založba Celovec, Univerzitetna založba Univerze v Mariboru, Pokrajinski muzej Maribor, Umetnostna galerija Maribor, Založba ZRC, Lisztov inštitut – Madžarski kulturni center Ljubljana, Kulturna agencija Petőfi – Petőfi Cultural Agency, Francoski inštitut v Sloveniji, Dve luni – zavod za poetizacijo sveta, Javni sklad RS za kulturne dejavnosti, Književno društvo Hiša poezije, LUD Literatura, LUD Šerpa, Založba Goga, Društvo za informiranje o islamu, Krščanska adventistična cerkev, Vlado Began – samozaložnik.
Spremljevalni program sejma povezuje Petra Bauman.
Dobrodošli tudi v neodvisni knjigarni Mariborka in Bukvarni Ciproš (KC Pekarna). Ciproš bo odprt v istih urah kot sejem, Mariborka v rednih delovnih urah.
Produkcija in izvedba: MKC Maribor

10.00–18.00, GRAJSKI TRG
ULIČNA RAZSTAVA ILUSTRACIJ: HUIQIN WANG IN LILI SAJE WANG
Produkcija: Mariborska knjižnica v partnerstvu z MKC Maribor in festivalom Slovenski dnevi knjige v Mariboru

10.00–12.00, GRAJSKI TRG
PESEM PRESTOLOV: IZZIV
Vabimo vas k ustvarjalnemu izzivu: s festivalskimi stoli, ki nosijo vsak po eno črko, sestavite besedo, verz, ali celo pesem. Objavite fotografijo in označite festival Dnevi knjige v Mariboru. S kakšno domislico nas boste presenetili?
Produkcija in izvedba: MKC Maribor

10.00 IN 10.30, GRAJSKI TRG
KLARISA JOVANOVIĆ IN BREDA PODBREŽNIK VUKMIR: ČUDEŽNA DREVESA
Pripovedovalski nastop za otroke Klarise Jovanović in Brede Podbrežnik Vukmir, avtoric zbirke Čudežna drevesa, pravljice o drevesih z vsega sveta, ki je nedavno izšla pri založbi Malinc in prinaša izbor pravljic, povedk, bajk in legend z vsega sveta. Osredini se na drevesa, saj smo si, kot je zapisala ena od avtoric te knjige, ljudje in drevesa podobni. Smo pokončni, ukoreninjeni, naša glava ali krošnja je na vrhu telesa ali debla. Vsak človek in vsako drevo sta edinstvena, drugačna in posebna. Knjiga, ki jo predstavljamo, je oblikovana v skladu s kriteriji oblikovanja gradiv za bralce z disleksijo, v dovršene podobe pa jo je vlil ilustrator Marko Rop. Pripovedovalski nastop je namenjen predšolskim otrokom in otrokom prve triade.
Organizira: MKC Maribor

12.00, ODER KNJIŽNEGA SEJMA, GRAJSKI TRG
TRIINDVAJSETI MARATON RAP IN HIP HOP POEZIJE – RAP KOT NAČIN ŽIVLJENJA BESEDE
Na tradicionalnem vsakoletnem maratonu hip hop in rap poezije festivala Slovenski dnevi knjige v Mariboru na Grajskem trgu se je v dobrih dveh desetletjih zvrstilo več kot dvesto nastopajočih mladih glasbenikov in glasbenic. Za mnoge je to prvi javni nastop, nekateri med njimi pa so se s časom razvili v prepoznavne in priljubljene izvajalce tega žanra. Povezuje Večerova osebnost leta 2024 Mišel Ristov – Amo.
Produkcija: MKC Maribor

11.00, STOJNICA ZALOŽBE PIVEC NA KNJIŽNEM SEJMU, GRAJSKI TRG
MIRIAM DREV: PO POTI SE JE ZVEČERILO
V deseterici za nagrado kresnik je tudi roman Miriam Drev Po poti se je zvečerilo. Na knjižni stojnici Založbe Pivec se lahko srečate s pisateljico ter si priskrbite nominirano knjigo s podpisom in posvetilom.
Organizira: Založba Pivec

15.00, ODER KNJIŽNEGA SEJMA, GRAJSKI TRG
ZAtIŠJE: ANA PORENTA
Četrta pesniška zbirka Ane Porenta zaTišje ima pet ciklov: dvoGovor, talJenja, praBit, žarIšče, stranPot. Ob spremljavi Dana Grešaka bomo slišali pesmi, v katerih so enako pomembni spomini, predmeti, živali, rastline, mrtvi in živi … včasih se med sabo le srečujejo, pogosto pa prehajajo drugi v druge in postajajo eno …: »Pretakam se skozi eno življenje, / da bi zajela vsa druga.«
Organizirajo: MKC Maribor, Zavod za razvijanje ustvarjalnosti in portal www.pesem si ter Književno društvo Hiša poezije

15.30, ODER KNJIŽNEGA SEJMA, GRAJSKI TRG
MMM, DIŠI PO PESMI
S sveže dišeče poezijo se predstavljajo Lara Božak, ki je po odmevnem prvencu pri Črni skrinjici pravkar izdala svojo drugo zbirko Kap lje kap lje pri Založbi Pivec; Alja Pušič, ki bo težko pričakovani prvenec izdala pri Dveh lunah, ter dva zanimiva prvenca zavoda Trite Jaz in Drugi Lize Mijot ter Mandorla Irene Strelec. S pesnicami se bo pogovarjala Nuša Ornik.
Produkcija: Dve luni, zavod za poetizacijo sveta, v sodelovanju z Založbo Pivec in Zavodom Trite.

16.30, ODER KNJIŽNEGA SEJMA, GRAJSKI TRG
GOSPOD Z EZL EKA: MATEJ KRAJNC
Škržat je stalnica na znamenitem mariborskem prostoru pred Astorio. Ko ga pokličejo igrat v novoobnovljeno Slavijo, se marsikdo vpraša: Čemu ga ni več na Ezl eku? In kaj imajo pri tem Oto Pestner, Bajaga, dravski flosar in mariborski otok? Vsa ta vprašanja odstira kratki absurdni roman pesnika, pisatelja in glasbenika Mateja Krajnca s kar dvema soundtrackoma, ki sta izšla sočasno z romanom.
Organizira: MKC Maribor v sodelovanju s Kulturnim centrom Maribor

17.00, ODER KNJIŽNEGA SEJMA, GRAJSKI TRG
KO MAL‘CA JEZIK KAŽE
Otroški pevski zbor OŠ Prežihov Voranc Maribor z dirigentko prof. Jasmino Petek bo predstavil uglasbljene pesmice iz knjige Hecne pesmice, ki jih je avtorica Alenka Bervar uglasbila za otroški pevski zbor s klavirsko spremljavo in Orffovim inštrumentarijem. Program bodo z avtorskima skladbama obogatili mladi Žan Kotolenko, Lea Kotolenko, ostali učenci šole pa bodo recitirali pesmi iz omenjene in čisto nove knjige Ko mal‘ca jezik kaže. Spremljala jih bosta Maja Brvar in Klemen Brvar.
Organizira: MKC Maribor v sodelovanju z OŠ Prežihov Voranc Maribor in Alenko Bervar

18.00, LITERARNA HIŠA MARIBOR
ANA DUDIĆ ZUBČIĆ (HRVAŠKA): RDEČA TEMA MOJIH USTNIC
Pesnica in farmacevtka iz Reke Ana Dudić Zubčić bo v Literarni hiši Maribor predstavila svojo najnovejšo pesniško zbirko, ki je izšla v dvojezični obliki in prinaša poezijo ljubezni, strasti, erosa in agapa. Pogovor z avtorico in predstavitev zbirke bo usmerjal Marjan Pungartnik.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor v sodelovanju z društvom Kultura snova iz Zagreba in Hrvaškim kulturnim društvom Maribor

20.00, KULTURNI INKUBATOR, MLADINSKI KULTURNI CENTER MARIBOR
JAZZ‘MA MLADE
Drugi koncert iz koncertna cikla Jazz‘ma mlade, ki se letos že osmo sezono – tokrat s štirimi koncertnimi večeri v štirih letnih časih – posveča glasbeni ustvarjalnosti perspektivnih mladih glasbenic in glasbenikov. Obeta se inovativen in energičen večer sodobnega jazza z zasedbo Toni Lah kvintet. Nastopajo Toni Lah, Aljoša Kavčič, Ian Pirc, Juš Kvaternik in Vasja Caharija. Dogodek je del programa MKC glasba.
Organizira: MKC Maribor

Povezava do originalnega članka

Razstava Preslišani
2025-05-30 10:00 - 2025-06-06 18:00 | Maribor center / Vodni stolp
Otvoritev razstave Preslišani bo 6. maja ob 18.00 v Vodnem stolpu.

Viktorija Potočnik in Brane Širca sta ustvarjalna dvojica, ki ju je naključno povezala njuna likovna pripoved, stkana v polju eksistencialno obarvane figuralike. Njune podobe opozarjajo na vse tiste, na katere smo kot družba pozabili, jih spregledali ali preslišali. Oba ustvarjalca povezuje globoka empatija, ki se zrcali v želji, da bi prav vsak posameznik imel možnost osmislitve, saj bomo le na ta način lahko kot družba zaživeli v sožitju.
Gledalca, ki se znajde sredi prostorske razstavne postavitve, se predstavljena tematika zlahka dotakne, saj se zdi, da tudi s svojo fizično umeščenostjo postaja eden izmed upodobljencev, kar predstavlja učinkovito vstopno točko identifikacije. Množica nemih figur Viktorije Potočnik in Braneta Širce namreč potrpežljivo čaka, da se v nas sproži val sočutja in predrami glas nevidnih, preslišanih in pozabljenih.
Kustodinja Irma Brodnjak Firbas

Viktorijo Potočnik, nekdanjo poslanka ter županja, pedagoginja in humanitarka je v zadnjih letih svoj angažiran glas prelila v likovno govorico. Sprva se je izražala v risbi in grafiki, nato pa intenzivneje v kiparskem mediju. Pri slednjem je izbrala glino, material, domač tudi njeni rojstni Prlekiji. V elegantne, manieristično razpotegnjene ženske figure je vnesla širok spekter čustev – v njihovi zamaknjenosti in ranljivosti zaslutimo osamljenost, otožnost, obup, pa tudi upor, vztrajnost, pogum in upanje. Njene ženske figure nastajajo posamično ali v paru, v razstavnih postavitvah pa se zdi, da strnjene v množico nastopajo kot branilke človeškega dostojanstva. Med številnimi skulpturami, ki jih je Potočnikova doslej ustvarila, najdemo tudi torze, konstitutiven in zelo pomenljiv del njenih najnovejših stvaritev pa so rupture, ki jih asociativno doživljamo kot rane, metaforično pa nakazujejo na izgorelost ter duhovno izpraznjenost. V prispodobi pa ravno ta izvotljenost človeške figure daje možnost za nove vsebine in drugačne pristope, zlasti v smislu odmika od banalnosti in površnosti.
Brane Širca velja za izrazito angažiranega likovnega umetnika, katerega slikarski, grafični in kiparski cikli izkazujejo izjemno senzibilnost do družbenih neravnovesij. Navdih za slikarsko serijo Pariške silhuete (2017) je umetnik dobil v času bivanja v pariškem ateljeju Zveze društev slovenskih likovnih umetnikov. Slikarski objekti so nastajali na osnovi fotografskega beleženja uličnega vrveža anonimne množice ljudi, ki preplavlja ulice, bulvarje in trge francoske prestolnice. Utrip, ki ga je Širca iskal skozi objektiv, pa poleg živahne dinamike urbanega vsakdanjika razkriva tudi manj prijetne plati sodobnega, s potrošniško logiko prežetega življenja. In ravno tovrstno bivanjsko plastenje predstavlja jedro njegovega likovnega raziskovanja. Podobe ljudi je avtor s poudarjeno konturo prenesel na večjo papirnato podlago, za likovne nosilce je uporabil napihljive papirnate vreče, namenjene zaščiti blaga med transportom. Pred nami se torej izrisujejo anonimne figure, zamrznjene v času in prostoru. Figure Širca zgovorno prikaže v belih (duhovno razvrednotenje) ali črnih silhuetah (eksistencialna teža), z močnimi plakatnimi odtenki barvnih prog pa v dela vnaša potrošniško estetiko.
Gledalca, ki se znajde sredi prostorske razstavne postavitve, se predstavljena tematika zlahka dotakne, saj se zdi, da tudi s svojo fizično umeščenostjo postaja eden izmed upodobljencev, kar predstavlja učinkovito vstopno točko identifikacije. Množica nemih figur Viktorije Potočnik in Braneta Širce namreč potrpežljivo čaka, da se v nas sproži val sočutja in predrami glas nevidnih, preslišanih in pozabljenih.

Povezava do originalnega članka

Rajzefirbčni sprehod: FUZBAL TURA
2025-05-30 16:55 | Maribor center / Glavni trg pred Kužnim znamenjem
Spoznajte Maribor na prav poseben način in se podajte z nami na sprehod skozi nogometno zgodovino!
Maribor. Tu se o fuzbalu debatira povsod – za šankom, na nedeljskih kosilih, čikpavzah, sprehodih po Piramidi … Na turi se bomo sprehajali po nogometni zgodovini, ne samo NK Maribor, pač pa bomo driblali med dogodki, aferami, uspehi, lokalnimi derbiji in podoživljali vse tiste male, velike zgodbe, ki so Maribor spremenile v fuzbalsko metropolo.

Kdaj: Petek, 30. 5. 2025, ob 16.55
Zbirna točka: Glavni trg pred Kužnim znamenjem
Sprehajalec: Rene Puhar
Trajanje: 2 x 45 min + sodnikov podaljšek
Cena sprehoda je 13 € na osebo.

Na sprehod se je potrebno prijaviti!
Prijave zbiramo do četrtka, 29. maja 2025, do 17.00 na: e-mail info@rajzefiber.si, telefon +386 590 21519 in osebno v trgovini Rajzefiber.
Sprehod se izvede, če so nanj prijavljene minimalno 4 osebe.

Povezava do originalnega članka

Sijaj, sijaj sončece 3+
2025-05-30 17:00 | Velika dvorana
Ana Duša po motivih ljudskih pesmih

Drobne ljudske pesmi, izštevanke in uganke večno nagovarjajo otroke v vseh nas. Kratke in slikovite kar kličejo po lutkovni upodobitvi.

Nakup kart

Povezava do originalnega članka

Želodkova skrivnost 3+
2025-05-30 17:00 | Velika dvorana
gozdna detektivka

Saša Eržen / 35 min

Zamisel za predstavo je izšla iz poglabljanja v bogato zakladnico basni in se razvila v zgodbo, ki razširja formo basni, a ohranja nekaj njenih bistvenih značilnosti. Basni so duhovite, slikovite in nevsiljivo poučne.
Na hrastu je samo en želod in vsaka od živali je prepričana, da mora biti njen. Vsaka to dejstvo utemeljuje z zanimivimi in duhovitimi argumenti. A želod nenadoma izgine. Živali začnejo izginotje raziskovati in obtoževati druga drugo. A v resnici je želodek odpihnil veter, ga položil na mehko zemljico, ga pokril s prstjo, da bo iz njega zrasel nov hrast in rodil dovolj želodkov za vse gozdne živali.
Živalski liki so otrokom blizu, poosebljene živali so dober vstop v zgodbo, so točka identifikacije, točka, ki omogoča branje pripovedi. Žolna, merjasec, srnjaček in veverica … vsaka s svojo prepoznavno obliko, z značajskimi lastnostmi, ki jim jih pripisujemo, omogočajo majhne in dragocene skice o zvitosti, bojazljivosti, pogumu, trmi … o vsem, kar otroci spoznavajo in bodo spoznavali v medosebnih odnosih.
Predstava je primerna tudi za prvo triado OŠ

Nakup kart

Povezava do originalnega članka

2. koncert JMM 2025: Toni Lah Quintet
2025-05-30 19:00 - 22:00 | Kulturni inkubator
DRUGI KONCERT FESTIVALA JAZZ ‘MA MLADE
TONI LAH QUINTET
Petek, 30. maj 2025 // 19:00 // Kulturni inkubator

V petek, 30. maja 2025 se v Kulturni inkubator vrača festival Jazz ‘ma mlade 2025, ki ga organizira Mladinski kulturni center Maribor. Na drugem koncertnem večeru v letu 2025 bo nastopila mlada zasedba Toni Lah Quintet.
PROGRAM 30. MAJA 2025 | Kulturni inkubator

19:00 – ustvarjalna delavnica
20:00 – koncert Toni Lah Quintet
prvi obiskovalci bodo dobili tudi pijačo dobrodošlice, na voljo bo brezplačna pogostitev (količina je omejena)

Toni Lah Quintet, ki ga vodi slovenski kitarist Toni Lah, je vzhajajoča sila slovenskega sodobnega jazza. Skupina, znana po svojem inovativnem pristopu k kompoziciji in improvizaciji, združuje vplive sodobnega jazza z umetniško vizijo.
Nastopi kvinteta prikazujejo mešanico avtorskih kompozicij dinamične igre in drzne improvizacije. Njihov prvenec, Exposed, poudarja talent kvinteta za ustvarjanje glasbe, ki tradicijo s sodobno senzibilnostjo in ponuja bogato zvočno tapiserijo, ki spodbuja razmišljanje in čustven odziv.
Z zasedbo izjemnih mladih glasbenikov v zgodnjih 20-ih kvintet zagotavlja koncerte, ki so privlačni za poslušalce, a ohranjajo globino. Brezhibno se prilagajajo različnim okoljem, hkrati pa ohranjajo svoj prepoznavni zvok. Naj bo v intimnih prostorih ali na festivalskih odrih, zasedba poskuša premakniti meje glasbe.
Toni Lah Quintet, ki je odraz ustvarjalnosti in sodelovanja, še naprej utrjuje svoje mesto v svetu jazza in ponuja izkušnjo, ki je ne smejo zamuditi ljubitelji inovativne in iskrene glasbe.

Povezava do originalnega članka

Koncert Študentske orkestra Maribor
2025-05-30 19:00 - 2025-05-31 19:00 | Amfiteater II. gimnazije Maribor
Koncert Študentskega orkestra Maribor
Petek in sobota, 30. in 31. maj 2025 // 19.00 // Amfiteater II. gimnazije Maribor
Študentski orkester Maribor, pod vodstvom dirigentke Darine Cvetrežnik, pripravlja dva večerna koncerta ob zaključku študijskega leta. Koncerta bosta v petek, 30. maja 2025, in v soboto, 31. maja 2025, vsakič ob 19. uri v Amfiteatru II. gimnazije Maribor.
Orkester sestavlja 35 mladih glasbenikov, ki bodo občinstvu predstavili raznolik program, v katerem se bodo zvrstile filmska glasba, jazz, slovenske uspešnice, klasika in sodobne priredbe. Posebnost letošnjega koncerta je izvedba dveh avtorskih skladb mladih mariborskih skladateljev: Jakoba Korošca z naslovom “Krst pri Savici” (1. stavek – uvod) ter skladbe kitarista Študentskega orkestra Maribor, Aleksandra Leona Štuklja, z naslovom Mereno.
Podroben program je dostopen na spletni strani.
Solisti: Zara Bajde, Živa Kolar, Neli Vuherer in Martin Cifer.
Študentski orkester Maribor je bil ustanovljen leta 2019 kot razširitev tedanjega Medicinskega orkestra Maribor. Orkester že vrsto let sodeluje na Božičnem koncertu Medicinske fakultete Univerze v Mariboru, nastopa na prireditvah ob državnih praznikih in na dogodkih različnih izobraževalnih ustanov ter ob koncu študijskega leta prireja svoj samostojni koncert. S tem prispeva k bogatenju kulturnega utripa mesta Maribor.
Vstopnina: Vstopnica za odrasle znaša 15 €, za otroke, dijake ter študente pa 10 €. Zaradi omejenega števila sedežev je potrebno vstopnice za koncert predhodno rezervirati na naši spletni strani.

Povezava do originalnega članka

KGB: 3:RMA
2025-05-30 20:00 - 21:30 | KGB 5 Vojašniški trg Maribor, Upravna enota Maribor, 2000 Slovenia
3:RMA ALI…
nežen spoj med kitaro in vokalom, glasbo in poezijo – 3:RMA je izvirni projekt Urške Supej (kitara) in Maše But (vokal), ki gradi most med glasbo in poezijo ter nagovarja različne teme kot razmerja, vera, feminizem itn.

Pridružite se nam na tem krasnem intimnem koncertu: se vidimo!
Vstopnina: 10€ (predprodaja / dan dogodka), 12€ (na vratih) Vstopnice na voljo: na spletni platformi Olaii.Vstopnice tudi na fizičnih lokacijah: trafike 3DVA, bencinske črpalke Shell
Več info na: info@klub-kgb.siRezervacije miz: rezervacijo lahko opravite preko obrazca na spletni strani Kluba KGB

10. Operna noč v mestnem parku
2025-05-30 20:30 | Maribor center / Promenada mestnega parka Maribor
Kultura za vse
10. Operna noč v mestnem parku 2025 – jubilejna izvedba pod zvezdami
Maribor bo 30. maja ob 20.30 znova zaživel v znamenju klasične glasbe – jubilejna, že 10. Operna noč v mestnem parku prinaša izbor nepozabnih opernih in operetnih melodij v izvedbi Simfoničnega orkestra, zbora ter vrhunskih solistov in solistk Opere SNG Maribor, pod vodstvom dirigenta in umetniškega direktorja Simona Krečiča.
Operna noč je dogodek, ki je dostopen vsem – ne glede na starost ali predznanje o operi. V edinstvenem ambientu parka bo glasbeni večer navdušil tako dolgoletne ljubitelje opere kot radovedne poslušalce, ki bodo čarobnost žive izvedbe morda odkrivali prvič.
Ta posebna obletnica prinaša tudi novost – zagotovljenih je kar enkrat več sedišč kot lansko leto. Vizija je jasna: “Kultura za vse!”
Obiskovalci ste vljudno naprošeni, da skupaj prispevate k zaščiti mestnega parka. Med obiskom dogodka bodite pozorni na naravo in odlagajte odpadke na za to predvidena mesta. Z odgovornim ravnanjem vsak posameznik prispeva k trajnostni prihodnosti mesta.
Simfonični orkester SNG Maribor

Solisti: Sabina Cvilak, Rebeka Lokar, Valentina Čuden, Petya Ivanova, Andreja Zakonjšek Krt, Irena Petkova, Martin Sušnik, Jaki Jurgec in Željko Lučić
Dirigent: Simon Krečič

Rezervni termin: sobota, 31. maj 2025

Povezava do originalnega članka

Dnevi knjige v Mariboru - sobota (9. dan)
2025-05-31 10:00 - 11:00 | maribor Slovenija
10.00–18.00, GRAJSKI TRG
LE KORAK DO KNJIGE: KNJIŽNI SEJEM
Sodelujejo: Založba Litera, Založba Pivec, KUD Sodobnost International, Beletrina, Založba /*cf., KUD Zrakogled, Družina, Mohorjeva založba Celovec, Univerzitetna založba Univerze v Mariboru, Pokrajinski muzej Maribor, Umetnostna galerija Maribor, Založba ZRC, Lisztov inštitut – Madžarski kulturni center Ljubljana, Kulturna agencija Petőfi – Petőfi Cultural Agency, Francoski inštitut v Sloveniji, Dve luni – zavod za poetizacijo sveta, Javni sklad RS za kulturne dejavnosti, Književno društvo Hiša poezije, LUD Literatura, LUD Šerpa, Založba Goga, Društvo za informiranje o islamu, Krščanska adventistična cerkev, Vlado Began – samozaložnik.
Spremljevalni program sejma povezuje Petra Bauman.
Dobrodošli tudi v neodvisni knjigarni Mariborka in Bukvarni Ciproš (KC Pekarna). Ciproš bo odprt v istih urah kot sejem, Mariborka v rednih delovnih urah.
Produkcija in izvedba: MKC Maribor

10.00–12.00, GRAJSKI TRG
PESEM PRESTOLOV: IZZIV
Vabimo vas k ustvarjalnemu izzivu: s festivalskimi stoli, ki nosijo vsak po eno črko, sestavite besedo, verz, ali celo pesem. Objavite fotografijo in označite festival Dnevi knjige v Mariboru. S kakšno domislico nas boste presenetili?
Produkcija in izvedba: MKC Maribor

10.00 ODER KNJIŽNEGA SEJMA, GRAJSKI TRG
KUD CODA: KJER GLASBA NE POZNA MEJA
Nastop vokalistov, kitaristov, pianistov in kar se še najde inštrumentalistov v glasbeni ustanovi KUD Coda, v kateri glasba ne pozna meja, zato jo gojijo že od malega – z (z)mešanim programom bodo nastopili najmlajši Codovci, ki usvajajo prve note, črke, odre in aplavze. Podelite jim svojega in Codovce podprite tudi v Vetrinjcu – BarCodi z obiskom na večernih festivalskih dogodkih.
Organizira: MKC Maribor v sodelovanju s KUD Coda

11.00 ODER KNJIŽNEGA SEJMA, GRAJSKI TRG
RAZGLASITEV ZMAGOVALCA 10. NATEČAJA »ALI GOVORIŠ EMOJŠČINO?« 2025
MKC Maribor je razpisal že deseti nagradni literarni natečaj za mlade do 30. leta za najboljši prevod pesmi iz emojščine v slovenščino. Lanska zmagovalka natečaja Eva Šubic je napisala izvirno pesem v jeziku emotikonov, ki jo je nato »prevedlo« v slovenščino 29 avtoric in avtorjev. Med njimi je festivalska žirija v sestavi Nika Gradišek in Matic Ačko izbrala najboljše prevode, nagrada za zmagovalni prevod pa je honorar v višini 100 evrov v bruto znesku.
Nominirani avtorji so: Sandro Čeh, Matija Podbreznik, Alja Pušič, Amadeja Rek, posebna pohvala pa gre Domnu Sitarju.
Organizirata: MKC Maribor in festival Slovenski dnevi knjige v Mariboru

19.00, MALA DVORANA LUTKOVNEGA GLEDALIŠČA MARIBOR
HERETHEREWHERE
Gostovanje: Teater Gigante (ZDA) in Albe/Ravenna Teatro (Italija) HERETHEREWHERE je izvirna mednarodna gledališka produkcija, ki so jo zasnovali in ustvarili Mark Anderson, Isabelle Kralj in Alessandro Renda v sodelovanju z dramatikom Rokom Vilčnikom po njegovem besedilu Svetloba je osamljeni popotnik (Kulturno društvo Mariborska literarna družba, 2023) in z dodatnimi besedili Marka Andersona, Isabelle Kralj in Alessandra Rende.
HERETHEREWHERE dodati en stavek o vsebini je neposreden rezultat trmaste vztrajnosti, postpandemične zmede, zbeganosti in človeškega truda, da bi našli odgovore in razumevanje. Gledališka igra je absurdno in poetično potovanje tega zasledovanja. Avtor glasbe je Frank Pahl, avtorja videa in animacij sta Alessandro Renda in Justin Thomas, glas je prispeval Anthony Flinn, luč je oblikoval Enrico Isola, prevodi so delo Isabelle Kralj, Franca Nasija, Srečka Fišerja in Roka Vilčnika.
Predstava bo gostovala tudi v Ljubljani in Novi Gorici, mariborsko premiero pripravljamo v sodelovanju z Lutkovnim gledališčem Maribor
Produkcija in izvedba: Teater Gigante (ZDA) in Albe/Ravenna Teatro (Italija) Organizacija: MKC Maribor in Lutkovno gledališče Maribor

Povezava do originalnega članka

Šivani mobili z Nino Holc
2025-05-31 10:00 - 13:00 | Maribor center / Vetrinjski dvor, Vetrinjska ulica 30, Maribor
Mobili s svojo lahkotnostjo in gibljivostjo prinašajo mirno in pomirjujočo atmosfero v vsak prostor.
Mobili s svojo lahkotnostjo in gibljivostjo prinašajo mirno in pomirjujočo atmosfero v vsak prostor. Običajno so sestavljeni iz različnih oblik, ki se premikajo v zraku, kadar se jih dotaknemo ali ko jih pobožajo valovi zraka.
Pridružite se nam na ustvarjalni delavnici, kjer bomo skupaj izdelovali šivane mobile, ki bodo postali prava umetnostna dela, ki plešejo v zraku! Na tej delavnici boste spoznali različne tehnike šivanja in kako jih uporabiti za ustvarjanje prelepih in edinstvenih mobilov.
Ustvarili boste lahko čudovite dekoracije, ki bodo okrasile vaš prostor in prinesle kanček kreativnosti in miru. Spoznali bomo osnovne tehnike šivanja in se naučili, kako pripraviti materiale za izdelavo mobila. Šivali bomo majhne umetniške detajle, ki jih bomo kasneje povezali v mobile.

Povezava do originalnega članka

Sobotna ustvarjalnica - Skoraj že počitniška
2025-05-31 10:30 - 12:00 | ustvarjalnice-ugm-sara-rezar-visit-maribor-pohorje-slovenia-slovenija
Kreativno poletje z Umetnostno galerijo Maribor in Hudo mravljico!
Datum in čas: Sobota, 31. maj 2025, od 10.30 do 12.00Vstop prost
Zaključek sezone sobotnih ustvarjalnic bomo obeležili z ustvarjalnimi kotički pred UGM, kjer bomo sproščeno ustvarjali in izdelovali praktične izdelke za poletje. Otroci bodo lahko izdelali pahljače za vroče dni ali unikatne igrače za preganjanje dolgčasa.
Ob tem bo potekala tudi Huda menjalnica oblačil in igrač, kjer bodo otroci na okolju prijazen način izmenjali rabljene predmete in si tako pridobili nove igrače ali oblačila.
Navodila za sodelovanje na Hudi menjalnici:

Rabljena oblačila in igrače prinesite k blagajni UGM do 10.15, kjer jih bo pregledala in sprejela Brigita Strnad.

Sodelujete lahko z največ 5 kosi čistih in nepoškodovanih oblačil ali igrač.

Za vsak prinešeni kos prejmete eden ali dva Huda kupončka.

Menjalnica bo potekala med 11.30 in 12.00, ko boste kupončke lahko zamenjali za druge izdelke.

Preostali kosi bodo po dogodku podarjeni dobrodelni organizaciji.

Dogodek je primeren za otroke in družine. Udeležba je brezplačna, prijava pa priporočena.
Prijave in informacije:Brigita StrnadE-naslov: brigita.strnad@ugm.siTelefon: 02 22 94 697 ali 041 57 50 50
Vabljeni k ustvarjanju, izmenjavi in prijetnemu druženju pred začetkom poletnih počitnic.

Povezava do originalnega članka

Maja Šivec: GRAND MAL
2025-05-31 12:00 - 18:00 | Okolica / Kamnica
Fotografinja Maja Šivec s pričujočo serijo izhaja iz samoizpovednosti in prehaja v angažirano umetnost z željo po ozaveščanju.
Grand mal, “zlobni duh”…
Fotografinja Maja Šivec s pričujočo serijo izhaja iz samoizpovednosti in prehaja v angažirano umetnost z željo po ozaveščanju. Umetnost, ki se trudi boriti bitke, ki se ne tičejo ali dotikajo njenega avtorja, v večini primerov izzveni kot mlačen in performativen poskus signaliziranja moralno-etičnih vrlin. Za uspešnost je neglede na formalne lastnosti nujno, da je avtor v svoj namen tudi osebno vpleten, ga raziskuje in z njim vsaj del časa živi. To je seveda samoumevno, če, kot Maja Šivec, umetnik raziskuje lastno bolezen v želji, da bi jo pomagal razumeti in jasno videti tudi drugim. V seriji črno-belih fotografij, ustvarjenih z daljšim ekspozicijskim časom, se avtorica osredotoča na telesni izraz epilepsije, predvsem krče in spremembe v gibanju, ki se pojavijo med epileptičnimi napadi. Čeprav je Maja Šivec dobro poznana po svojih fotografijah studijskih aktov, ki telo predstavljajo neposredno in detajlirano, se tokrat obrača k drugačni slogovni realizaciji ter raziskuje zabrisane sledi gibanja, ki so izolirane v nedoločljivem črnem ozadju. Fokus je izključno na človeškem premiku, ki odstopa od vsakodnevnega in pričakovanega gibanja – obenem je izražena zmožnost različnih realizacij človeka kot bitja bivajočega v gibljivem telesu ter tudi ujetost v telo, ki se v stanju napada ne podreja več družbenim normam in kontroli lastnika.
Epilepsija je najpogostejša nevrološka motnja oziroma skupina dolgotrajnih nevroloških motenj za katere so značilni epileptični napadi, ki se lahko pojavijo v obliki krčev, tresenja, podaljšanega strmenja ali spremembah v gibanju, vedenju, občutkih ali zavedanju. Je bolezen, ki se je skozi zgodovino pojavljala pod številnimi imeni: velika bolezen, sveta bolezen, božjast, morbus maior, grand mal. Zaradi nerazumevanja bolezenskega stanja, vpletanja šarlatanov v začetke zdravljenja epilepsije, njenih izrazitih simptomov in nezmožnosti, da bi bolezen kontrolirano ozdravili, so se skozi stoletja širile številne neresnice, s katerimi se soočamo še dandanes. Nemški duhovnik Berthold iz Regensburga je v 13. stoletju povezoval epilepsijo z »zlobnim duhom«. Spraševali so se o njeni nalezljivosti, v 17. in 18. stoletju so se ljudje tudi ločevali od partnerjev, da se epilepsija ne bi prenesla na potomce. Epileptiki torej niso bili videni kot »čisti« in prisebni – pred raziskavami moderne medicine je bilo njihovo bolezensko stanje videno kot neke vrste božja kazen in celo duševna bolezen. Celo etimološko lahko »epilepsija« pomeni polastitev. Hipokrat je o njej že v poznem 5. stoletju napisal spis O sveti bolezni, kjer je že takrat naslavljal tabuje, ki se je pritičejo in zavrnil misel, da je njen vzrok bolj svet od katerekoli druge bolezni oz. da bi v obolelega vstopil kakršenkoli duh. Vseeno je stigmatizacija vztrajala, splošno ozaveščanje o tej bolezni pa je tekoč proces.
Na fotografijah spremljamo različne stopnje ekstremnosti gibanja. Bolj kot so gibi vehementni, bolj smo osredotočeni na telo samo. Bolj kot se subjekt izgublja v zabrisanih oblikah, bolj razumemo stisko, breme in neobhodnost epileptičnega napada. Formalne lastnosti po katerih posega fotografinja gledalcu omogočajo ne le motrenje telesa in vseh njegovih specifik v luči bolezni, temveč tudi ozir na efekte notranjega stanja človeka, ki se sooča z epilepsijo. Z izgubo ostrine in vnosom sledi premika, lahko s kombinacijo empatije in znanja razmišljamo o epilepsiji kot stanju, ki se venomer počasi osvobaja zgodovinskih in družbenih konotacij. Lahko jo opazujemo, da bi bolje razumeli in čutili sočloveka.
(Sara Nuša Golob Grabner)

Povezava do originalnega članka

KGB: IVA NOVA
2025-05-31 20:00 - 21:30 | KGB 5 Vojašniški trg Maribor, Upravna enota Maribor, 2000 Slovenia
**”​Najbolj kul ruski ženski band!” – Rolling Stone Rusija**
IVA NOVA so vse to in še več: štiri izjemne glasbenice, ki črpajo navdih iz slovanske folklore, a ji dodajo divjo in samosvojo noto. Ustanovljene leta 2002 v Sankt Peterburgu, danes navdušujejo občinstva po vsem svetu z mešanico lirike, punka in prave glasbene anarhije!
To ni klasična ruska ljudska glasba – te dame ga preprosto premočno “žgejo”! Njihov zvok je igriv, ženstven in ponosen: ko zaigra harmonika, začutimo rusko dušo – a ko se pridružijo orgle, efekti in reverb, smo spet v divjem tempu urbanega Sankt Peterburga!
Pridružite se nam na tem divjem popotovanju čez moderno rusko glasbo: se vidimo!
Vstopnina: 10€ (predprodaja / dan dogodka), 12€ (na vratih)
Vstopnice na voljo: na spletni platformi Olaii.Vstopnice tudi na fizičnih lokacijah: trafike 3DVA, bencinske črpalke Shell
Več info na: info@klub-kgb.siRezervacije miz: rezervacijo lahko opravite preko obrazca na spletni strani Kluba KGB

Poletna Groovočaga
2025-05-31 20:00 - 23:00 | Maribor center / Vetrinjc – BarCoda
koncert Groovocado
Spoštovane, spoštovani, ljubitelji Groova in sonca! Po dolgem, predolgem času… se spet srečajo tri pomembne stvari: Grovoocado, Maribor in poletje.
𝙂𝙧𝙤𝙤𝙫𝙤𝙘𝙖𝙙𝙤 𝙥𝙧𝙞𝙝𝙖𝙟𝙖 v Vetrinjca!
Leto 2017 se je pisalo, ko Ansambel Groovocado band nazadnje odigral majski špil v Satchmotu. Govori se, da je takrat “švic teko iz stropa”.
Vmes so se zgodile legendarne božične Groovočage, zdaj pa… PREMIERA poletne edicije!

Vetrinjski dvor, Maribor
Sobota, 31. maj 2025
Ob 20.00
15€ v predprodaji | 20€ na dan dogodka

Nakup vstopnic
Pod staro drevo, v najbolj chill ambientu mesta, bomo pobožali vaša ušesca in razmigali ritke. Za žejna grla skrbi ekipa Vetrinjc – BarCoda, Maki‘ma Kino pa je za to priložnost nabavil avtoprikolico. Profesionalno. Resno. Kablov ne bo manjkalo.

Povezava do originalnega članka

Nik Erik Neubauer / Bel dim, rjav odblèsk
2025-06-01 10:00 - 2025-06-26 18:00 | Maribor center / UGM Kabinet, Strossmayerjeva ulica 6
Nik Erik Neubauer (1994) je vizualni umetnik in fotograf. V svojem delu se z dokumentarnim pristopom ukvarja z intimnimi družbenimi vprašanji našega vsakdana.
Razstava Bel dim, rjav odblèsk na ogled postavlja serijo fotografij, ki jo je umetnik posnel v času enomesečnega rezidenčnega bivanja v New Yorku. V svojem značilnem surovem uličnem slogu, je Neubauer zabeležil prizore vsakdanjega življenja v tem ikoničnem, mitiziranem mestu – svetovni gospodarski in kulturni prestolnici, kjer se globoke razredne in rasne razlike, ter blišč in beda sodobne družbe kažeta na vsakem koraku.
»Neubauerjevo fotografijo zaznamuje družbeni angažma, ki ga lahko doseže le z zvrhano mero staromodnega humanizma, tako značilnega za dokumentarno fotografijo druge polovice 20. stoletja.«
— iz besedila Mihe Colnerja
Povezava do originalnega članka

Mala pihalna godba Neuvirtovi Štajerci
2025-06-01 10:30 - 11:30 | Maribor center / Paviljon Mestnega parka
Tradicionalni nedeljski koncerti v paviljonu Mestnega parka Maribor.
Prirejanje koncertov v Mestnem parku ima bogato tradicijo. Njeni začetki segajo v leto 1890, ko so ob priljubljeni in vselej dobro obiskani promenadi postavili glasbeni paviljon ter v njem po zgledu številnih evropskih središč pričeli s prirejanjem koncertov na prostem. Ti so bili na prelomu devetnajstega stoletja
izjemno priljubljeni in so predstavljali pomemben del družabnega življenja. Tako je ostalo vse do danes, ko to tradicijo nadaljujemo z nedeljskimi matinejskimi koncerti.

Koncerte v parku je podprla Mestna občina Maribor.
Ob slabem vremenu prireditev odpade.
Organizator si pridržuje pravico do spremembe programa.

Povezava do originalnega članka

Mak v polju
2025-06-01 19:00 - 20:30 | Maribor center / Vetrinjski dvor, Maribor
Predstava orientalskega plesa prepletena s poezijo
Predstava plesnega ustvarjanja različnih skupin zrelih plesalk, ki se ukvarjajo z orientalskim plesom različnih področij. Med predstavo zacvetimo, žarimo, pokažemo svoje barve. Posvečene lepoti, raznolikosti obstajanja. Drugačne in edinstvene. Svoje plesno udejstvovanje, ki priča o raznolikih oblikah bivanja in izražanja, prikazujemo v plesni predstavi MAK V POLJU.
“Predolgo smo držale radost ujeto v svojih bokih, zajezeno življenje, zadušeno hrepenenje po svobodi. Naša kri želi zapeti svojo pesem, starodavna melodija kliče v ples Življenja.”
Romana Aniya Ercegović
Zaključna prireditev sezone 2024/25 Zavoda Ornament, Maribor z gostjami.
Nastopajo plesne skupine Svit radosti, Čarobnice srca, Modro srebro in Mozaik iz Maribora, Izidine hčere iz Murske Sobote ter Ojun al zommorrod iz Vuzenice, ki so članice Zavoda Ornament. Pridružujejo se nam še plesalke skupine Sahar iz Šentjurja ter Fenix tribe. Romana Ercegovič bo poetično zaokrožila program. Predstavi sledi podelitev priznanj JSKD.

Povezava do originalnega članka

60. Festival Borštnikovo srečanje
2025-06-02 00:00 - 2025-06-15 00:00 | Maribor center / Slovensko narodno gledališče Maribor
Kjer so na ogled najboljše gledališke predstave

Festival, ki poteka v prvi polovici junija, postreže z najboljšimi predstavami slovenskih gledališč. Ob koncu festivala strokovna žirija podeli nagrade za dosežke na več področjih gledališke ustvarjalnosti – najuglednejša med njimi je Borštnikov prstan, nagrada za izjemen igralski opus.
Na festivalu se na 19. lokacijah predstavi vrhunec pretekle gledališke sezone. Gledalci lahko uživajo v raznolikih predstavah, od klasike do sodobnih interpretacij, od drame do komedije. To je enkratna priložnost, da vidite najboljše igralce in režiserje na delu ter odkrijete nove gledališke svetove.
Poleg tekmovalnega programa festival ponuja še veliko drugih dogodkov. Gledalci se lahko udeležijo pogovorov z ustvarjalci, delavnic, predavanj in drugih dogodkov, ki jim omogočajo, da se še poglobijo v svet gledališča.
Borštnikovo srečanje je enkratna priložnost, da doživite čarobnost gledališča v vsej njegovi raznolikosti. To je praznik umetnosti, praznik ustvarjalnosti in praznik slovenskega jezika.

Festival Borštnikovo srečanje je osrednji slovenski gledališki festival, ki več kot pol stoletja bogati slovenski gledališki in kulturni prostor.

PROGRAM

Povezava do originalnega članka

Vse se je nadaljevalo z zmrznjenimi jastogi
2025-06-03 00:00 | Maribor center / SNG Maribor
Eksperimentalen izziv
60. Festival Borštnikovo srečanje: Vse se je nadaljevalo z zmrznjenimi jastogi na Komornem odru.
Interaktivna intermedijska uprizoritev izhaja iz eksperimentalnega izziva: kako lahko dramsko besedilo vstopa v prostor uprizoritve preko principov delovanja (računalniških) iger in kako lahko osebna, intimna pripoved posameznika postane del kolektivne, igralske izkušnje?
Predstava Vse se je nadaljevalo z zmrznjenimi jastogi sledi avtoričinemu besedilu Vse se je začelo z golažem iz zajčkov, za katerega je leta 2020 na Tednu slovenske drame prejela nagrado za najboljšo mlado dramatičarko. Če se je prvi del ukvarjal predvsem z vprašanjem krivde, se drugi poglobi v tematiko sramu. Skozi zgodbe treh mladih žensk, ki se soočajo z izkušnjami zlorabe, bolezni in osamljenosti, predstava odpira prostor razmisleka o prekarnosti, gentrifikaciji in splošni družbeni negotovosti.
Vstopnice:

Cena v predprodaji: 8 €
Redna cena: 10 €

Več o dogodku

Povezava do originalnega članka

Žametna večerja
2025-06-03 00:00 | zametna-vecerja-visit-maribor-pohorje-slovenia-blue
Doživite edinstven kulinarični dogodek – Žametno večerjo, tokrat v sveži preobleki in na novi lokaciji.

Povezava do originalnega članka

Hospickafe: Odnosi v sestavljeni družini v času bolezni, smrti in žalovanja
2025-06-03 17:00 - 18:30 | 7b40df7a-0da0-4628-8871-75f17c10f4a3
Pogovorni večer z Andrejem Pešcem, avtorjem več knjig o odnosih, njihovem vplivu na stres, čustva in zdravje ter predavateljem, ki zna življenjske resnice in modrosti podajati z veliko praktičnimi primeri, humorjem in s pomočjo sodobnih celostnih znanj.
V Hospickafeju bo tekla beseda o odnosih v sestavljeni družini, v kateri se srečujejo z neozdravljivo boleznijo, smrtjo in žalovanjem. Izkušnje dela v Hospicu namreč kažejo, da so v takšnih družini izzivi, s katerimi se takšnih situacijah soočijo, pogosto večji in kompleksnejši kot sicer.
Kako jih nasloviti? Kako ohraniti ali celo povečati povezanost kljub težkim preizkušnjam?

Povezava do originalnega članka

Literarno popoldne z Matjažem Lunačkom
2025-06-03 18:00 - 20:00 | Maribor center / Knjigarna Beletrina, Grajski trg 2, Maribor
Vabljeni, da se v torek, 3. junija 2025, ob 18. uri pobliže spoznate z avtorjem Matjažem Lunačkom in njegovim delom Jutranji opoji. Knjigo, ki je izšla pri Založbi Pivec bo avtor skupaj z Danajo Lorenčič predstavil v Knjigarni Beletrina Maribor.
“Brala sem počasi, kakor da bi želela zgodbo podaljšati, da bi pričakovanje konca trajalo dlje. Brala pa sem hkrati hlastno (opojno), kakor da bi ruvala bistvo iz prikritih smiselnosti. Začutila sem obup nad drobcem domišljavosti, da razumem življenje. Začarala me je negotovost vsega. Začarala me je lepota pričakovanja. Samo to upam napisati z gotovostjo, da je ta knjiga kratkih zgodb nekaj najboljšega, kar sem brala v zadnjih letih. Ali sploh kdaj.” – Ifigenija Simonović, Zvon, 2024
Matjaž Lunaček je študiral medicino in primerjalno književnost. Je specialist psihiatrije, svojo poklicno pot pa je posvetil psihoterapiji. Kot avtorju mu uspeva s svojim širokim poznavanjem svetovne umetnosti, filozofije in znanosti (s poudarkom na psihoanalizi) povezovati razmišljanja o sodobnem človeku ter njegovih stiskah in iskanjih smisla bivanja z aktualnimi vprašanji, ki pritiskajo na Slovence v času globoke moralne, etične, gospodarske in socialne ter politične krize, ko se marsikomu zdi, da je edina pot, ki je pred nami, le pot v propad. Zbirka kratkih zgodb Jutranji opoji prinašajo sedeminpetdeset kratkih zgodb o vsakdanjih srečanjih in nevsakdanjih prizorih, ki jih avtor osvetljuje pod nadvse nenavadnimi koti.

Brezplačna delavnica pravilnega dihanja
2025-06-04 00:00
(Za)dihajmo z Barbaro Tanze
Kot že ptički čivkajo, Codovci letos prvič organiziramo Vocal camp. Da pa lahko čivkajo, je pomemben dober glas. Podobno je pri naši človeški vrsti. In da bo Coda Vocal camp vsaj v enem delu dostopen čisto vsem, bomo v soboto, 4. junija, v svoje vrste povabili strokovnjakinjo za optimalno dihanje, Barbaro Tanze. Pridružite se nam na 2-urni brezplačni delavnici pravilnega dihanja v Hostlu Pekarna, ki gosti naš intenzivni pevski vikend.

Več o Coda Vocal campu

O delavnici
Spoznali bomo najpomembnejše dihalne mišice in njihovo funkcijo pri petju. S praktičnimi vajami bomo raziskovali, kaj je podglasilčni pritisk (subglottal pressure) in kako vpliva na naš glas. Fun fact: Barbaro smo enkrat že gostili! Na daljavo se nam je pridružila v sklopu virtualnega (Z)mešanega festivala in nam pokazala, kako lahko s pravilnim dihanjem premagamo tremo pred nastopanjem.

Kdo je Barbara Tanze?
Barbara Tanze ima dolgoletne izkušnje kot operna pevka v glavnih vlogah, kot koncertna pevka ter kot igralka v različnih produkcijah po Evropi. Že od leta 2004 poučuje solo petje ter dikcijo na javnih ter zasebnih glasbenih inštitucijah.
Certifikat za 1. stopnjo MDH Breathing Coordination je pridobila leta 2014, 2016 je sledil certifikat višje stopnje. Dodatna izobraževanja je končala iz Foundations in Myofascial Release and Laryngeal Massage metode Walta Fritza ter Neuro-Vocal Method Meredith Colby.
Barbara je zunanja sodelavka inštituta za Modern Vocal Training v Malagi, kjer uči funkcionalno anatomijo ter dihalno koordinacijo za učitelje petja. Leta 2020 je postala del ekipe Art of Breath, ki ponuja izobraževanje na področju dihalne mehanike, fiziologije in zmogljivosti za športnike. Od istega leta naprej tudi sodeluje s The Sing Space kot Senior Vocal Coach, mentorica za dihanje in antatomijo ter učiteljica petja za operne delavnice.

Za finančno podporo pri izvedbi delavnice si aplavz zaslužita Mladinski kulturni center Maribor in Mestna občina Maribor.
The post Brezplačna delavnica pravilnega dihanja appeared first on KUD Coda.
Povezava do originalnega članka

Küšni me
2025-06-04 00:00 | Maribor center / Lutkovno gledališče Maribor
Kdo vabi koga?
60. Festival Borštnikovo srečanje: Küšni me v Veliki dvorani
V prekmurskih vaseh prihod pozvačina – posebnega glasnika, ki potrka na vrata hiše s štirimi vogali – pomeni le eno: poroka se pripravlja. Njegova naloga je, da povabi vse vaščane in vaščanke na slavje, kjer bosta dve osebi povezali svoji življenji. Avtor v tej figuri prepozna vzporednico s sabo – in jo postavi ob bok svoji identiteti. Čeprav se zdi, da med slovensko folkloro in sodobnim izrazom osebne svobode zeva prepad, performans prepoznava njihove presečišča. Najjasneje se to kaže v avtorjevih številnih “prvih”, ki razkrivajo preplet med dediščino, v kateri je bil vzgojen, in kvirovsko nočno kulturo, ki mu je dala prostor za rast.
Küšni me je ljubezensko pismo – obstoječim in tistim še nastajajočim tradicijam, ki sobivajo v avtorjevem in našem skupnem prostoru. V času, ki nas neprestano sili v odločanje, na čigavo svatbo bomo sedli, ta performans izpostavlja pomen lastne izbire in pripadnosti.
Vstopnice:

Cena v predprodaji: 10 €
Redna cena: 12 €

Več o dogodku

Povezava do originalnega članka

Samo še enkrat gremo spat
2025-06-04 00:00 | Maribor center / SNG Maribor
Neustavljiva moč upanja
60. Festival Borštnikovo srečanje: Samo še enkrat gremo spat v Dvorani Frana Žižka
Uprizoritev Samo še enkrat gremo spat se naslanja na otroško vero v obljube, pričakovanja in neizmerno željo po jutri – tistem jutri, ki bo gotovo boljše, lepše, lažje od današnjega dne. Karkoli nas danes zaboli, lahko zacelimo jutri. Kar se danes podre, bomo jutri popravili. Kar izgubimo, morda že jutri najdemo nazaj. Predstava uteleša neustavljivo moč upanja, ki kljubuje teži vsakdana – a hkrati tudi razkriva, kako nas prav to upanje lahko ujame v nenehno prelaganje življenja na prihodnost.
Medtem ko zremo proti obzorju in čakamo novo jutro, pogosto spregledamo trenutek, ki se dogaja tukaj in zdaj. Ne znamo obstati, zadihati, pogledati okoli sebe, se ustaviti v sedanjosti, jo občutiti. Vsa naša preteklost je stkana iz majhnih odločitev – načrtovanih ali naključnih – ki so skupaj oblikovale našo sedanjost in tlakovale pot jutrišnjemu dnevu.
Vstopnice:

Cena v predprodaji: 10 €
Redna cena: 12 €

Več o dogodku

Povezava do originalnega članka
